Source: http://ec.europa.eu/civiljustice/jurisdiction_courts/jurisdiction_courts_gre_mt.htm
Timestamp: 2014-12-20 08:57:38+00:00
Document Index: 1872982

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'Qorti ', 'qorti ', 'qorti ', 'qorti ']

Kummissjoni Ewropea - Network gudizzjarju ewropew - Jurisdizzjoni tal-qrati - Greċja
L-aħħar aġġornament: 01-03-2007
Jurisdizzjoni tal-qrati - GreċjaDin il-paġna issa skadiet. Il-verżjoni tal-lingwa oriġinali ġiet aġġornata u trasferita lejn il-Portal Ewropew tal-Ġustizzja elettronika.
Qabel ma tibda proċedura ġudizzjarja fi kwistjonijiet ċivili jew kummerċjali, trid tistabbilixxi liema qorti hija kompetenti biex tisma’ l-każ tiegħek, jew fi kliem ieħor, li għandha l-ġurisdizzjoni. Jekk tagħżel qorti ħażina, jew jekk il-ġurisdizzjoni tal-qorti tiġi kkontestata, dan jista' jwassal għal dewmien fil-każ tiegħek u t-talba tiegħek tista’ tiġi miċħuda minħabba nuqqas ta’ ġurisdizzjoni. LISTA TAL- KONTENUT
Għandi nirrikorri quddiem qorti normali jew waħda speċjalizzata? B.
Jekk il-qrati normali jkollhom il-ġurisdizzjoni, kif nista’ nkun naf liema qorti hija kompetenti biex tisma’ l-każ tiegħi? I.
X’inhi d-differenza bejn il-qrati inferjuri u superjuri, u liema qorti hija kompetenti biex tisma’ l-każ tiegħi? II.
Ġurisdizzjoni territorjali (liema qorti għandha l-ġurisdizzjoni biex tieħu konjizzjoni tal-każ tiegħi, dik tal-belt A jew dik tal-belt B)? 1.
Ir-regola ġenerali dwar il-ġurisdizzjoni territorjali 2.
Eċċezzjonijiet għar-regola ġenerali a)
Taħt liema ċirkostanzi nista’ nagħżel qorti li m’hijiex dik fejn il-konvenut għandu r-residenza ordinarja tiegħu (kif stipulat mir-regola ġenerali)? b)
Taħt liema ċirkostanzi jiena obbligat nagħżel qorti li m’hijiex dik fejn il-konvenut għandu r-residenza ordinarja tiegħu (kif stipulat mir-regola ġenerali)? [lista ta' ġurisdizzjonijiet speċjali esklussivi] c)
Il-partijiet jistgħu jagħżlu qorti bi ftehim bejniethom, jekk din il-qorti ma jkollhiex ġurisdizzjoni taħt ir-regola ġenerali? A. Għandi nirrikorri quddiem qorti normali jew waħda speċjalizzata?
Fil-Greċja b'mod ġenerali m'hemmx qrati speċjalizzati, hemm biss qrati ordinarji. Madanakollu, jekk il-każ tiegħek ikollu x'jaqsam ma' tilwima dwar trademark tal-Komunità [minn dawk li jaqgħu taħt l-iskop tar-regolament tal-Kunsill (KEE) Nru 40/94 dwar it-trademarks tal-Komunità] għandek tapplika biss lill-Qrati ta' Ateni u Tessaloniki.
B. Jekk il-qrati normali jkollhom il-ġurisdizzjoni, kif nista’ nkun naf liema qorti hija kompetenti biex tisma’ l-każ tiegħi?
Fil-maġġoranza tal-każijiet il-ġurisdizzjoni tiġi stabbilita skond il-valur tat-talba. Sabiex jiġi evalwat il-valur tat-talba, tiġi kkunsidrata t-talba prinċipali mingħajr ma jitqiesu t-talbiet sekondarji. Meta jsiru diversi talbiet fl-istess azzjoni jiġu meqjusin kollha.
I. X’inhi d-differenza bejn il-qrati inferjuri u superjuri, u liema qorti hija kompetenti biex tisma’ l-każ tiegħi?
Il-Qrati tal-Paċi, il-Qrati ta' l-Ewwel Grad b'Imħallef Wieħed u l-Qrati ta' l-Ewwel Grad bi Tlett Imħallfin huma kompetenti biex jisimgħu l-każijiet ċivili ta' l-ewwel grad.Il-Qrati tal-Paċi huma primarjament kompetenti biex jisimgħu a) il-kawżi kollha li jistgħu jiġu kkwantifikati f'termini monetarji meta l-valur tat-talba ma jkunx jaqbeż il-€ 5,900 b) il-kawżi kollha, kemm jekk prinċipali jew sekondarji, relatati ma' ftehim ta' kiri, meta f'każijiet bħal dawn il-kera ta' kull xahar ma tkunx aktar minn € 293.47. Fuq
Il-Qrati tal-Paċi huma kompetenti wkoll ikun xi jkun il-valur tat-talba, fil-każijiet kollha relatati ma' proprjetajiet immobbli li jmissu ma' xulxin, kawżi dwar ir-relazzjoni bejn sidien ta' lukandi u l-mistiednin tagħhom, u kawżi dwar bejgħ ta' annimali, eċċ.Il-kawżi kollha li l-valur monetarju tagħhom jista' jiġi stmat għal aktar minn € 5,900 iżda inqas minn € 44,000 jaqgħu taħt il-kompetenza tal-Qorti ta' l-Ewwel Grad b'Imħallef Wieħed.Il-Qorti ta' l-Ewwel Grad b'Imħallef Wieħed hija kompetenti wkoll jekk il-valur tat-talba jkun jaqbeż l-€ 44,000 fil-każ ta' kawżi dwar kuntratti ta' kiri, kuntratti ta' xogħol, kuntratti ta' appalt jew servizzi minn professjonisti, tilwim dwar ftehim industrijali kollettiv, tilwim bejn organizzazzjonijiet tas-sigurtà soċjali u l-persuni assigurati magħhom, tilwim dwar pagi u dwar ħlas u spejjeż ta' esperti, arbitri u stimaturi, kawżi dwar kumpens għal danni kkawżati f'inċidenti tat-traffiku kif ukoll talbiet li jirriżultaw minn kuntratti ta' l-assigurazzjoni tal-karrozzi, u kawżi dwar il-pussess jew id-dritt ta' proprjetà ta' proprjetà mobbli jew immobbli. Il-Qorti ta' l-Ewwel Grad b'Imħallef Wieħed hija dejjem kompetenti biex tisma' kull kawża, ikun xi jkun il-valur tagħha, dwar manteniment li jitħallas minħabba żwieġ, divorzju jew relazzjoni familjari, kustodja tat-tfal, tilwim bejn il-ġenituri dwar l-eżerċizzju tas-setgħa fuq it-tfal, u komunikazzjoni bejn il-ġenituri u axxendenti oħrajn u t-tfal, arranġamenti dwar kif għandha tintuża d-dar taż-żwieġ u d-diviżjoni tal-proprjetà mobbli bejn il-miżżewġin f'każ li ma jibqgħux jgħixu flimkien, kawżi dwar drittijiet ta' kondominju f'appartamenti u kawżi dwar ir-revoka ta' deċiżjonijiet li jkunu ttieħdu f'Laqgħa Ġenerali ta' assoċjazzjonijiet jew kooperattivi. Fuq
Il-Qorti ta' l-Ewwel Grad bi Tlett Imħallfin hija kompetenti għal: il-kawżi kollha li ma jaqgħux taħt il-kompetenza tal-Qrati tal-Paċi u tal-Qorti ta' l-Ewwel Grad b'Imħallef Wieħed, uappelli kontra d-deċiżjonijiet tal-Qrati tal-Paċi fil-ġurisdizzjoni territorjali tagħhom. II. Ġurisdizzjoni territorjali (liema qorti għandha l-ġurisdizzjoni biex tieħu konjizzjoni tal-każ tiegħi, dik tal-belt A jew dik tal-belt B)?
1. Ir-regola ġenerali dwar il-ġurisdizzjoni territorjali
Il-qorti taż-żona fejn il-konvenut ikun
domiċiljat hija l-qorti kompetenti. Jekk il-konvenut ma jkunx domiċiljat la
fil-Greċja u lanqas f'pajjiż ieħor, il-qorti kompetenti tkun dik taż-żona
fejn għandu r-residenza abitwali tiegħu. Jekk il-post fejn ikun residenti
abitwalment ma jkunx magħruf, il-qorti kompetenti hija dik fiż-żona fejn kien
l-aħħar post ta' domiċilju fil-Greċja u jekk ma kien hemm ebda post ta'
domiċilju, l-aħħar post ta' residenza abitwali tiegħu. L-Istat huwa soġġett għall-ġurisdizzjoni
tal-qorti taż-żona fejn ikollha s-sede tagħha.l-awtorità li tirrappreżenta
lill-Istat fil-kawża partikolari. L-entitajiet legali li jistgħu jkunu involuti fi
proċedimenti legali huma soġġetti għall-kompetenza tal-qorti fejn tkun tinsab
is-sede tagħhom. 2. Eċċezzjonijiet għar-regola ġenerali
a) Taħt liema ċirkostanzi nista’ nagħżel qorti li m’hijiex dik fejn il-konvenut għandu r-residenza ordinarja tiegħu (kif stipulat mir-regola ġenerali)?
Meta jkun hemm għażla tal-qorti kompetenti
l-għażla titħalla f'idejn l-attur. Il-prijorità bejn dawk il-qrati tiġi
stabbilita skond iż-żmien meta tkun ġiet preżentata l-azzjoni. Fuq
Jekk il-qorti ma jkollhiex il-ġurisdizzjoni
materjali jew territorjali, il-qorti għandha tag]ti deċiżjoni ex officio
dwar din il-kwistjoni u tiddeċiedi liema qorti hija kompetenti u tirreferi
l-każ lilha. Il-konsegwenzi li jirriżultaw mill-preżentazzjoni ta' l-azzjoni
ma jiġux affettwati.
Kwistjonijiet dwar kuntratti
Kawżi dwar l-eżistenza jew il-validità ta'
transazzjoni legali inter vivos u d-drittijiet kollha li jirriżultaw
minnha jistgħu jitressqu wkoll quddiem il-qorti li fil-ġurisdizzjoni
territorjali tagħha tkun saret it-transazzjoni legali jew fejn għandha tiġi
eżegwita. Kawżi għal danni likwidati u
għal kumpens għal delitti matul negozjati jistgħu jitressqu wkoll quddiem
l-istess qorti. Delitti
Kawżi relatati ma' delitti jistgħu jitressqu
quddiem il-qorti li fit-territorju ta' ġurisdizzjoni tagħha jkun twettaq
id-delitt, anki jekk it-talba tkun relatata ma' persuna li m'għandha ebda
responsabbiltà kriminali. Talbiet għal danni
Talbiet għal danni u restituzzjoni li jirriżultaw
minn reati kriminali u għal danni morali jew mentali jistgħu jitressqu
quddiem il-qorti kriminali li tkun ħadet konjizzjoni tal-każ.
Każijiet ta' manteniment, divorzju u kustodja
tat-tfal mill-ġenituri
Il-kawżi kollha li għandhom x'jaqsmu maż-żwieġ
[kawżi relatati mal-manteniment dovut, l-eżerċizzju tad-drittijiet
tal-ġenituri fuq it-tfal, tilwim bejn il-ġenituri dwar kif għandhom
jeżerċitaw dawk id-drittijiet flimkien, komunikazzjoni bejn il-ġenituri u
axxendenti oħrajn u t-tfal, l-użu tad-dar taż-żwieġ u t-tqassim tal-proprjetà
bejn il-miżżewġin f'każ li ma jibqgħux jgħixu flimkien] jistgħu jitressqu
wkoll quddiem il-qorti li fit-territorju tal-ġurisdizzjoni tagħha kienet
tinsab l-aħħar dar li fiha l-miżżewġin kienu jgħixu flimkien. Fuq
b) Taħt liema ċirkostanzi jiena obbligat nagħżel qorti li m’hijiex dik fejn il-konvenut għandu r-residenza ordinarja tiegħu (kif stipulat mir-regola ġenerali)? [lista ta' ġurisdizzjonijiet speċjali esklussivi]
Kawżi dwar drittijiet ta' proprjetà fuq proprjetà
immobbli u kawżi dwar il-kiri ta' proprjetà immobbli huma soġġetti
għall-ġurisdizzjoni esklussiva tal-qorti li fit-territorju tal-ġurisdizzjoni
tagħha tkun tinsab il-proprjetà. [Jekk il-proprjetà tkun taqa' taħt
il-ġurisdizzjoni territorjali ta' diversi qrati, l-attur għandu d-dritt li
jagħżel]. Kawżi dwar kwistjonijiet ta' suċċessjoni huma
soġġetti għall-ġurisdizzjoni esklussiva tal-qorti li fil-ġurisdizzjoni
territorjali tagħha kien domiċiljat jew kellu r-residenza abitwali tiegħu
t-testatur qabel ma miet.
Kawżi interkonnessi (azzjonijiet prinċipali u
sekondarji), b'mod partikolari azzjonijiet subordinati, azzjonijiet għal
garanziji, interventi u proċeduri simili oħrajn huma soġġetti għall-ġurisdizzjoni
esklussiva tal-qorti ta' l-azzjoni ewlenija. Azzjonijiet subordinati li jaqgħu taħt
il-kompetenza tal-Qorti ta' l-Ewwel Grad b'Imħallef Wieħed u l-Qorti tal-Paċi
jaqgħu taħt il-ġurisdizzjoni tal-Qorti ta' l-Ewwel Grad bi Tlett Imħallfin li
tkun qed tisma' l-kawża prinċipali waqt li l-azzjonijiet subordinati li
jaqgħu taħt il-kompetenza tal-Qorti tal-Paċi jaqgħu taħt il-ġurisdizzjoni
tal-Qorti ta' l-Ewwel Grad b'Imħallef Wieħed li tkun qed tisma' l-azzjoni
prinċipali. c) Il-partijiet jistgħu jagħżlu qorti bi ftehim bejniethom, jekk din il-qorti ma jkollhiex ġurisdizzjoni taħt ir-regola ġenerali?
Qorti Ordinarja ta' l-Ewwel Grad li ma jkollhiex ġurisdizzjoni territorjali tista', bil-kunsens espress jew taċitu tal-partijiet, issir kompetenti ħlief fil-każ ta' kawżi li ma jkunux relatati ma' beni. Dan il-ftehim irid ikun espress fil-każ ta' kawżi fejn japplikaw ir-regoli ta' kompetenza esklussiva. Ftehim taċitu jitqies li jeżisti jekk il-konvenut jidher quddiem il-qorti bil-miftuħ u ma jeċċepix in-nuqqas ta' kompetenza fiż-żmien dovut.Ftehim bejn il-partijiet li jappunta lil qorti ordinarja bħala l-qorti kompetenti għal tilwim li jista' jinqala' aktar 'il quddiem huwa validu biss jekk isir bil-miktub u ssir referenza għal relazzjoni ġuridika speċifika li minnha jinqala' t-tilwim. « Jurisdizzjoni tal-qrati - Informazzjoni Ġenerali | Greċja - Informazzjoni Ġenerali »